ส่วนที่ 1

ข้อมูลสรุป (Executive Summary)

บริษัท เอฟโวลูชั่น แคปปิตอล จำกัด (มหาชน) ก่อตั้งขึ้นเมื่อวันที่ 21 กรกฎาคม 2542 โดยใช้ชื่อ
บริษัท สยามทูยู จำกัด (มหาชน)
โดยมีวัตถุประสงค์เพื่อให้บริการด้านข้อมูลข่าวสารและบริการเสริมต่างๆแก่ผู้ใช้บริการโทรศัพท์มือถือและคอมพิวเตอร์ผ่านระบบเครือข่าย
multi-access portal เมื่อวันที่ 22 ธันวาคม 2546 บริษัทได้จดทะเบียนเป็นบริษัท
มหาชนและได้นำหุ้นสามัญของบริษัทเข้าทำการซื้อขายในตลาด MAI
ภายใต้ตลาดหลักทรัพย์แห่งประเทศไทยเมื่อวันที่ 4 พฤษภาคม 2548
ด้วยเงินทุนจดทะเบียนชำระเต็มจำนวน 40,931,510 บาท ในราคาหุ้นละ 1 บาท
และต่อมาในเดือนเมษายน ปี 2550 บริษัทได้มีการเปลี่ยนแปลงผู้ถือหุ้นใหญ่จาก นายสุปรัชญ์ ศรีผดุง
นางสาว ไม ธิ ควาน หัว และ นายนิคลาส จอห์น แอสซ่าร์ สแตลเบอร์ก ไปเป็นบริษัท เนซู
แคปปิตอล จำกัด และ บริษัท คูดู จำกัด
ซึ่งผู้ถือหุ้นรายใหม่นี้ได้มีการส่งตัวแทนเข้าไปเป็นผู้บริหารของบริษัท ในเดือนกรกฎาคม 2550
ผู้ถือหุ้นได้อนุมัติให้มีการออกหุ้นสามัญใหม่จำนวน 368.38 ล้านหุ้น ในราคาพาร์หุ้นละ 1
บาทเพื่อขายให้แก่ผู้ถือหุ้นเดิมในอัตราส่วน 9 หุ้นใหม่ต่อ 1 หุ้นเก่าในราคาหุ้นละ 1 บาท
และในเดือนสิงหาคม 2550 ทุนจดทะเบียนชำระเต็มของบริษัทได้เพิ่มขึ้นเป็น 391,366,118 บาท
ในไตรมาสที่ 3 ของปี 2550 บริษัทได้ขยายธุรกิจไปสู่ธุรกิจทางด้านการพัฒนาอสังหาริมทรัพย์ เช่น
การพัฒนาโครงการรีสอร์ท และการให้บริการที่ปรึกษาทางด้านอสังหาริมทรัพย์
และได้มีการประสานธุรกิจสื่อดิจิตอลและการสื่อสารซึ่งเป็นธุรกิจเดิมเข้ากับธุรกิจใหม่ที่เกิดขึ้นเพื่อส่งเสริมศักยภาพการดำเนินงานของบริษัท
ในเดือนมกราคม 2551 ผู้ถือหุ้นได้มีมติอนุมัติการขายหุ้นแบบเฉพาะเจาะจงจำนวน 130
ล้านหุ้นให้แก่ บริษัท เอ็มจีพี ฮาเซล (มอร์ริเชียส) นัมเบอร์ วัน จำกัด
และได้ดำเนินการเสร็จสิ้นในเดือนพฤษภาคม 2551
นอกจากนี้เพื่อเป็นการสะท้อนถึงการขยายธุรกิจของบริษัทที่ประชุมผู้ถือหุ้นสามัญประจำปี 2551
ได้มีมติอนุมัติเปลี่ยนชื่อบริษัทจาก บริษัท สยามทูยู จำกัด (มหาชน) เป็น บริษัท เอฟโวลูชั่น
แคปปิตอล จำกัด (มหาชน) ปัจจุบันบริษัทดำเนินธุรกิจหลัก 2 ธุรกิจ คือ

1.  ธุรกิจสื่อดิจิตอลและการสื่อสาร

  ธุรกิจบริการเสริมสําหรับผูใชโทรศัพทเคลื่อนที่ (Wireless Value Added Service:
  VAS) – บริษัทเปนผูใหบริการ จัดหา รวบรวม และพัฒนาขอมูลและขาวสารตางๆ
  เพื่อใหบริการเสริมกับผูใชโทรศัพทเคลื่อนที่ซึ่งประกอบดวย
  การใหบริการสงขอมูลบริการเสริมแบบพื้นฐาน (Basic Content) (ขอความ
  เสียงเรียกเขาโทรศัพทเคลื่อนที่แบบโมโนโฟนิค และรูปภาพขาวดํา)
  และขอมูลบริการเสริมแบบพิเศษ (Premium Content)
  ผ่านผู้ให้บริการโทรศัพท์เคลื่อนที่เพิ่มเติมจากบริการปกติ
  ซึ่งบริการเสริมเหล่านี้จะทำให้ผู้ใช้บริการโทรศัพท์มือถือได้ใช้บริการที่นอกเหนือไปกว่าการติดต่อสื่อสารระหว่างกันทั่วไป
  รวมถึงการรับข้อมูลข่าวสาร และสาระบันเทิงต่างๆ

2.  ธุรกิจที่เกี่ยวกับการพัฒนาอสังหาริมทรัพย์

    1.  ที่ปรึกษาพัฒนาอสังหาริมทรัพย์ –
        บริษัทให้บริการที่ปรึกษาทางด้านการพัฒนาอสังหาริมทรัพย์โดยเน้นธุรกิจโรงแรมและที่อยู่อาศัยเป็นหลัก
        การบริการครอบคลุมถึงการจัดหาโครงการ การทำรายงานการตรวจสอบสถานะ
        การทำวิจัยตลาด การศึกษาความเป็นไปได้ การวิเคราะห์ทางการเงิน
        การจัดโครงสร้างเงินทุน การออกแบบโครงการ การวางผังโครงการ
        รวมถึงการตลาดและการขาย การบริหารและพัฒนาโครงการ รวมถึง
        การให้คำปรึกษาทางด้านกลยุทธ์ในการดำเนินงาน

    2.  การพัฒนาและลงทุนในอสังหาริมทรัพย์ –
        บริษัทจะพิจารณาทำการลงทุนทั้งทางตรงและทางอ้อมในโครงการอสังหาริมทรัพย์ที่จะนำมาซึ่งโอกาสและรายได้
        ซึ่งรวมไปถึงการเจาะตลาดเฉพาะ
        อันจะนำไปสู่โอกาสทางธุรกิจที่เอื้ออำนวยต่อบริษัทและโอกาสในการขยายธุรกิจ

ปี 2551
เป็นปีแห่งการปรับโครงสร้างและสร้างแผนงานการให้คำปรึกษาและการพัฒนาโครงการของบริษัทอย่างต่อเนื่อง
ซึ่งถือเป็นความท้าทายในภาวะเศรษฐกิจโลกตกต่ำและสภาวะไม่ปกติทางการเมืองภายในประเทศ

ในปี 2551 บริษัทรับรู้รายได้สุทธิรวม 50,658,475 บาท
สืบเนื่องจากการปรับโครงสร้างองค์กรในปี 2550 บริษัทได้มีการจัดตั้งบริษัทร่วมและบริษัทย่อยในปี
2551
และเพิ่มจำนวนบุคคลากรที่มีประสิทธิภาพทั้งในบริษัทและบริษัทย่อยเพื่อเพิ่มศักยภาพในการดำเนินงานตามแผนธุรกิจระยะยาวที่วางไว้
แต่ด้วยสภาวะเศรษฐกิจที่ผันแปรส่งผลให้บริษัทมีค่าใช้จ่ายและต้นทุนคงที่ที่สูงขึ้น

แต่อย่างไรก็ตาม ด้วยสภาวะทางการตลาดที่ท้าทายในครึ่งหลังของปี 2551
จากสภาวะตึงเครียดทางเศรษฐกิจโลกและสภาวะทางการเมืองภายในประเทศทำให้เกิดสภาพแวดล้อมที่ไม่เอื้ออำนวยต่อการดำเนินธุรกิจ
ส่งผลให้บริษัทต้องมีการปรับแผนการดำเนินธุรกิจ
และแม้ว่าความท้าทายของตลาดจะนำมาซึ่งโอกาสทางธุรกิจโดยเฉพาะอย่างยิ่งทางด้านการให้บริการที่ปรึกษาอสังหาริมทรัพย์
ผู้บริหารได้มีการวางแนวทางการบริหารตามแผนระยะสั้นที่รัดกุมมากขึ้น
ด้วยการลดต้นทุนและปรับแผนการดำเนินธุรกิจให้เหมาะสมกับสภาพตลาด
โดยได้มีการลดจำนวนบุคคลากร และหยุดการดำเนินกิจการในบางธรุกิจ
ซึ่งต้องมีการจ่ายเงินชดเชย ด้วยเหตุนี้เองทำให้บริษัทรับรู้ผลขาดทุนสุทธิรวม 141,900,422 บาท

การดำเนินธุรกิจที่ปรึกษาอสังหาริมทรัพย์ในปี 2551 ส่งผลให้รายได้ของบริษัทเพิ่มขึ้นอย่างต่อเนื่อง

  --------------- --------- --------- --------- ---------- ----------------
                                                           (หน่วย : พันบาท)

  งบการเงินรวม     ไตรมาส 1  ไตรมาส 2  ไตรมาส 3  ไตรมาส 4   ปีงบประมาณ 2551

  รายได้                                                          50,658
                  3,447     4,559     18,632    24,020     
  --------------- --------- --------- --------- ---------- ----------------

ในการเตรียมพร้อมสำหรับปี 2552 ซึ่งเป็นปีที่ท้าทายเช่นเดียวกับปีที่ผ่านมา
นอกจากการปรับลดต้นทุนแล้ว บริษัทมีความพร้อมที่จะพัฒนาศักยภาพและประสิทธิภาพของบุคคลากร
และมีความมุ่งมั่นอย่างยิ่งที่จะแสวงหาโอกาสทางธุรกิจท่ามกลางสภาวะเศรษฐกิจและการเมืองที่ปรวนแปรเช่นนี้